Referat – Bestyrelsesmøde, Å København

|  |  |
| --- | --- |
| Dato: | Onsdag den 2. september 2020, kl. 18.00-19.30 |
| Sted: | Åbenrå 33 |
| Deltagere: | Thorkild (ref.), Kristian, Lise, Jesper, Brian, Søren, Bodil, Mark og Tove. |
| Samt: | Frederikke (kommunikation) |
| Afbud: | Finn |
| Fraværende: |  |

Dagsorden

1. Er vi kommet godt fra start i fællesbestyrelsen?
   * Opfølgning på events
   * Opfølgning på sommergruppemøde
2. Opgaveteams
   * Status
   * Indlevering af ’forståelsespapir’
   * ÅU
   * Medlemsliste – Å Storkøbenhavn
3. Mini-årsmøde i Storkredsen
   * Valg til POFO / HB
   * Valg af FT-kandidater
   * Søndagsbrunch den 1. november – arrangementsgruppe
   * Bornholm
4. Kick-off kandidatmøde med BR-gruppen den 14/9
5. Landsmødet
   * Odense / digitalt København?
6. Økonomistatus
   * Midler fra lokalforeninger
7. Eventuelt
8. Velkommen til frivillige.
   * Klimamarch på lørdag?
   * Møde i opgaveteams kl. 19.30 – 21.00.

# Er vi kommet godt fra start i fælles-bestyrelsen

Mødet startede med en runde, der understregede, at vi er kommet godt fra start sammen. Der er god energi i den fælles bestyrelse og de første events har både været tiltrængte og ført til møde med nye aktive såvel som gensyn med ’gamle’ medlemmer. Der er selvsagt tale om en spæd opstart, men det tegner godt. Der blev peget på; gode bestyrelsesmøder, god følelse med samlet bestyrelse. Og samtidig, at vores tilgang til events måske kræver nytænkning. Kommunikationsindsatsen er inde i et godt flow.

Lise orienterede om sommergruppemødet på Christiansborg. Det var et afgørende møde som var sjovt og inddragende, hvor det havde stor betydning at medlemmer og kandidater mødtes på tværs af landet. Det gav anledning til afklaring på flere niveauer og stor tro på fremtiden. Der blev blandt andet arbejdet med en SWOT-analyse, hvor oplevelsen er, at vi af mange (og af pressen) er dømt ude. Samtidig var der et stort ønske om, at gamle unoder ryddes af vejen.

Vi hører meget mere på landsmødet. Oplevelsen på sommergruppemødet var at processerne lykkedes. Samtidig var frihedsoplægget atter til debat.

Fokus var selvfølgelig i høj grad på KV21 og RV21, og der vil komme udspil snarligt.

Og så kunne vi i København glæde os over, at Franciska Rosenkilde og Kim Hjerrild blev tildelt ’ordførerskaber’ for Alternativet, og dermed indgår centralt i Alternativets nye måde at organisere sig på og koble det centrale med det lokale.

# Opgaveteams

De enkelte opgaveteams, som aktuelt er kommet i gang, gav en kort status. Og vi mindede hinanden om, at hvert team skal udarbejde ’forståelsespapir, som deles på Slack.

RV21 opgaveteamet inkluderer også medlemmer fra KOS, Bornholm, Frederiksberg og Nordsjælland.

Vi har haft nogle gode snakke med Alternativets Unge. Vi vil samtidig gerne sætte ÅU meget mere i spil, og ha’ en snak om, hvordan de ønsker at spille en rolle. Også gerne med kandidater til kommende valg.

Rolf har ønsket at ”arve” de mange gamle valgplakater. Det sagde vi ja til, med mindre tidligere/nuværende kandidater ønsker at få dem retur. De får frist til 1. oktober.

Lise har rekvireret en samlet medlemsoversigt for København. Telefonisk henvendelse direkte til medlemmerne skal være funderet i noget helt konkret. Vi afventer den gode anledning.

# Mini-Årsmøde i Storkreds København

Da det er vigtigt for København, at vi får valgt en repræsentant til Hovedbestyrelsen såvel som til POFO, afholder vi søndagsbrunch med Mini-Årsmøde søndag den 1. november 2020.

Ved samme lejlighed vil vi præsentere og vælge de kandidater, der tidligt på året indsendte opstillingsgrundlag til at være folketingskandidater.

Thorkild koordinerer det formelle mens en arrangementsgruppe bestående af Lise, …, vil stå for selve arrangementet.

Thorkild har etableret kontakt med Bornholm og det er aftalt, at København og Bornholm holder tæt kontakt. Caroline White (Bornholm) og Thorkild Olsen (København) holder forbindelsen.

# Kick-off kandidatmøde med BR-gruppen den 14. september

Der er inviteret til Kick-off den 14/9 kl. 18.00 – 21.00.

<https://alleos.alternativet.dk/events/view/4353?fbclid=IwAR3xqWqAYJ_Rl0TKYYo2pav5iNh-pOCV4D2o8LCNFbtR11c0nJAKUlZBJ3g>

Fokus er på, at vi får et kanonvalg næste år til Borgerrepræsentationen i København. Både med det stærke hold, vi allerede har. Men også med nye kandidater og aspiranter.

Vi forstærker kommunikationen omkring arrangementet, så vi kan hidkalde så mange nye kandidater som muligt.

Finn vil gerne stå for kommende aspirantforløb og ’POLA’.

Bodil og Lise sørger for en særlig invitation til arrangementet til LU’erne, som har efterlyst aktiviteter og mulighed for at mødes.

# Landsmøde den 26 – 27. september i Odense

Opfordringen er, at så mange som muligt fra København deltager ved Landsmødet i Odense. Vi ønsker at vise alt det der sker i København lige nu og bakke op om den aktuelle politiske debat, der er lagt op til. Stort set hele fællesbestyrelsen fra København deltager.

Hertil kommer at vi har lokale kandidater som stiller op til HB.

# Økonomistatus

Søren fremlagde status på vores økonomi. Bilag sendes til [Regnskab.kbh@alternativet.dk](mailto:Regnskab.kbh@alternativet.dk)

Diverse ubrugte midler og aflyste arrangementer har styrket vores økonomi, som gør det muligt for os at drive Åbenrå videre.

Vi drøftede endvidere, hvordan vi skal kontere ubrugte midler fra bydelsforeninger. Beløbene sendes til vores driftskonto. Indtægter fra fredagsbaren går til valgkampen.

# Eventuelt

Josephine Fock vil gerne have input fra medlemmerne til en grøn finanslov. Se nyhedsbrev og opslag på FB. Stærke grønne ideer efterspørges.

Frederiksberg har indkaldt til ekstraordinært generalforsamling, hvor de vil tage stilling til at nedlægge lokalforeningen. Thorkild har kontaktet Frederiksberg, da vi i København lige nu har kontakt til Bornholm og KOS med lignende temaer, som afspejler en generel udvikling i Å med mindre formalia og flere events og opgaverettede teams. København stiller sig til rådighed for at koordinere aktiviteter og events i hele Storkøbenhavn.

Næste møde i bestyrelsen er onsdag den 16. september kl. 18.00. Thorkild indkalder.

# Velkommen til frivillige

Mødet fortsætter i opgaveteams kl. 19.30 – 21.00.

Vi bød de frivillige der er dukket op velkommen – og bad dem om kort at præsentere sig.

Thorkild

6. september 2020